smcproject/ml-wiki-sentences huggingface dataset:
എതിർഭാഗക്കാരെ പ്രതിരോധിക്കാൻ പറ്റാതെ വന്നാൽ എതിർഭാഗത്തുള്ള ടീം വിജയിക്കും.
മറ്റു പരമ്പരാഗത രീതികൾ ഛെ ഹന്ദി ( പഞ്ചാബി : ਛੈ ਹੰਧੀ ); ശമിയലി വാലി ( പഞ്ചാബി : ਸ਼ਮਿਆਲੀ ਵਾਲੀ ); പീർ കബഡി  ( പഞ്ചാബി : ਪੀਰ ਕੌਡੀ ); പാര്ഹ കബഡി  ( പഞ്ചാബി : ਪੜ ਕੋੋੋਡੀ ); ബധി ( പഞ്ചാബി : ਬਧੀ ); ബൈത്വി ( പഞ്ചാബി : ਬੈਠਵੀ ),; ബുർജിയാ വാലി ( പഞ്ചാബി : ਬੁਰਜੀਆ ਵਾਲੀ ); ഘൊര്ഹ കബഡി ( പഞ്ചാബി : ਘੋੜ ਕਬੱਡੀ ); ദൌതേ ( പഞ്ചാബി : ਦੋਧੇ ); ചീര്വി ( പഞ്ചാബി : ਚੀਰਵੀ ); ചട്ടാ വാലി ( പഞ്ചാബി : ਚਾਟਾ ਵਾਲੀ ); ധൈർ കബഡി ( പഞ്ചാബി : ਢੇਰ ਕਬੱਡੀ ) പഞ്ചാബിന്റെ മജ്ഹാ ഭാഗത്ത് പ്രശസ്തമാണ്.
അംബാർസറി ( പഞ്ചാബി : ਅੰਬਰਸਰੀ ); ഫെറോസ്പുരി ( പഞ്ചാബി : ਫ਼ਿਰੋਜ਼ਪੁਰੀ ); ലാഹോറി ( പഞ്ചാബി : ਲਾਹੌਰੀ ); മുൾട്ടാനി ( പഞ്ചാബി : ਮੁਲਤਾਨੀ ); ല്യാൽപുരി ( പഞ്ചാബി : ਲਾੲਿਰਪੁਰੀ ); ബാഹ്വല്പുരി ( പഞ്ചാബി : ਬਹਾਵਲਪੁਰੀ ); അംബവാലി ( പഞ്ചാബി : ਅੰਬਾਲਵੀ ).
പഞ്ചാബി കബഡി വൃത്തരീതി ചരിത്രം
ഇന്ത്യൻ സംസ്ഥാനങ്ങളായ പഞാബിന്റെയും ഹരിയാനയുടെയും കബഡികളി രീതിയാണ് വൃത്തകബഡി എന്ന് പറഞ്ഞുപോന്നിരുന്നു.
1978 ൽ അമേച്ചർ സർക്കിൾ ഓഫ് കബഡി ഫെടറേഷൻ ഇത് പഞ്ചാബിന്റെ കളിയാണ് എന്ന് തീരുമാനിച്ചു.
ദൈരേ വാലി കബഡി എന്ന പേരിലും ഈ രീതി അറിയപ്പെടുന്നു.
22 മീറ്റർ ചുറ്റളവുള്ള വൃത്താകൃത്തിയിലുള്ള നിരപ്പിലാണ് കബഡി മത്സരം നടക്കുക.
വൃത്തിനു കുറുകെ ഒരു വരയും അതിനു അപ്പുറത്തും ഇപ്പുറത്തുമായി 8 അംഗങ്ങൾ വീതമുള്ള ടീം.
ഒരേ സമയത്ത് ഒരാളെ മാത്രമേ എതിര്ഭാഗക്കാരന് തടുക്കാൻ പറ്റുകയുള്ളു.
അല്ലാത്ത പക്ഷം ആ മാറ്റം അയോഗ്യമാക്കപ്പെടുന്നതാണ്.
40 മിനുട്ട് ദൈർഘ്യം ആണ് കളിക്ക് ഉള്ളത്.
ശ്രദ്ധേയമായ മത്സരങ്ങൾ കബഡി ലോകകപ്പ്
സ്ത്രീ-പുരുഷ വിഭാഗങ്ങളിൽ ആയാണ് കബഡി മത്സരങ്ങൾ നടക്കാറു.
വൃത്തരീതിയിലാണ് ലോകകപ്പ് മത്സരങ്ങൾ നടക്കുക.
ലോക കബഡി ലീഗ്
2014ൽ ആണ് ആദ്യമായി ലോക കബഡി ലീഗ് മത്സരം നടക്കുന്നത്.
പഞ്ചാബ് കായികവിഭാഗം അംഗീകരിച്ച നിയമങ്ങൾ ആണ് പിന്തുടരുന്നത്.
2014 ആഗസ്റ്റ്‌ മുതൽ 2014 ഡിസംബർ വരെ 4 രാജ്യങ്ങളിൽ "ലോക കബഡി ലീഗ് മത്സരങ്ങൾ" നടന്നിട്ടുണ്ട്.
പ്രാദേശിക മത്സരങ്ങൾ
1000-ത്തോളം പ്രാദേശിക കബഡി മത്സരങ്ങൾ ഇത് വരെ പഞ്ചാബിൽ നടന്നിട്ടുണ്ട്.
അവയിൽ ചിലത് ചുവടെ : രുർക്കാ ഖലാൻ കബഡി ടൂർണമെന്റ് ഉദ്ദം സിംഗ് കബഡി കപ്പ്‌ ബാബ ഹസ്തന സിംഗ് കബഡി ടൂർണമെന്റ് ഹകിമ്പുർ കബഡി ഗെയിം.
(നവൻഷഹർ ജില്ലയിലെ ഒരു ഗ്രാമമാണ് ഹകിമ്പുർ) മോതട കലൻ കബഡി ടൂർണമെന്റ്.
ശാന്ത് മഹാരാജ് ഇശാർ സിംഗ് ജി രാര സാഹിബ് കബഡി ടൂർണമെന്റ് See also കബഡി External links അമേച്ചർ കബഡി ഫെടെറേഷൻ ഓഫ് ഇന്ത്യ References
പഞ്ചാബി ചലച്ചിത്രം (ഇന്ത്യ) ഇംഗ്ലീഷ് വിലാസം https://ml.wikipedia.org/wiki/Punjabi_cinema_(India)
ഇന്ത്യയിലും പാകിസ്താനിലും ഉള്ള പഞ്ചാബ് സംസ്ഥാനങ്ങളിൽ പഞ്ചാബി ഭാഷ അടിസ്ഥാനമാക്കിയുള്ള സിനിമവ്യവസായമാണ് പഞ്ചാബി സിനിമ ( പഞ്ചാബിയിൽ : ਪੰਜਾਬੀ ਸਿਨੇਮਾ) സാധാരണയായി പോളിവൂഡ്‌, എന്നറിയപ്പെടുന്നത് .
20 നൂറ്റാണ്ടിലെ പഞ്ചാബി സിനിമയിൽ  പാക് അധിഷ്ഠിത പഞ്ചാബി സിനിമയുടെ വലിയ സ്വാധീനം ഉണ്ടായിരുന്നു , എന്നാൽ 21 നൂറ്റാണ്ടിലെ പഞ്ചാബി സിനിമ ഇന്ത്യൻ പഞ്ചാബ് സിനിമയിലുണ്ടായ കുതിച്ചുചാട്ടം കാരണം അതിന്റെ പര്യായമാണ് മാറിയിരിക്കുന്നു.
ആദ്യ പഞ്ചാബി സിനിമ കൽക്കട്ടയിൽ (ഇന്നത്തെ കൊൽക്കത്ത ) നിർമ്മിച്ച് അന്നത്തെ ബ്രിട്ടീഷ് അടിസ്ഥിത പഞ്ചാബിന്റെ തലസ്ഥാനമായ ലാഹോറിൽ പ്രദർശിപ്പിച്ചു.
ലാഹോർ സിനിമാ വ്യവസായം ലാഹോർ എന്നതും ഹോളിവുഡ് എന്നതും ചേർത്ത് ലോലിവുഡ് എന്നറിയപ്പെടുന്നു.
2009 വരേക്കും പഞ്ചാബി സിനിമവ്യവസായം 900 നും 1000നും ഇടക്ക് സിനിമകൾ നിർമ്മിച്ചിട്ടുണ്ട്.
പ്രദർശനത്തിനെത്തുന്ന ശരാശരി സിനിമയുടെ എണ്ണം 1970കളിൽ  9, 1980കളിൽ 8, 1990കളിൽ 6 എന്നിങ്ങനെ ആയിരുന്നു.
1995 റിലീസ് ചെയ്ത ചിത്രങ്ങൾ 11നും 1996 ഏഴായി ചുരുങ്ങുകയും 1997 അഞ്ചണ്ണം ആകുകയും ചെയ്തു.
2000കൾ മുതൽ വലിയ ബഡ്ജറ്റുകളുമായി കൂടുതൽ കൂടുതൽ ചിത്രങ്ങൾ പ്രദർശനത്തിനെത്തുന്നുണ്ട്.
ആദ്യ ചലച്ചിത്രം
1935 ൽ കെ.ഡി. മെഹ്‌റയാണ് ഷീല അഥവാ പിൻഡ്‌ കി ഗുഡി എന്ന പേരിൽ ആദ്യ പഞ്ചാബി ഭാഷ ചലച്ചിത്രം നിർമ്മിക്കുന്നത്.
നൂർ ജഹാനെ ഈ ചിത്രത്തിൽ അഭിനേത്രിയായും ഗായികയായും അവതരിപ്പിച്ചു.
ഷീല കൽക്കട്ട നഗരത്തിൽ നിർമ്മിക്കുകയും ലാഹോറിൽ പ്രദർശിപ്പിക്കുകയും ആണുണ്ടായത്.
ചിത്രം പ്രവിശ്യയിൽ ഉടനീളം വിജയകരമായി ഓടുകയും ഹിറ്റായി മാറുകയും ചെയ്തു.
ഇതിന്റെ വിജയത്തെ തുടർന്നു കൂടുതൽ നിർമ്മാതാക്കൾ പഞ്ചാബി സിനിമകൾ നിർമ്മിക്കാൻ തുടങ്ങി.
എം.എം. ബില്ലൂ മെഹ്റയുടെ സഹായത്തോടെ എം.ഡി. മെഹ്റ തന്റെ രണ്ടാമത്തെ ചലച്ചിത്രം, ഹീർ സിയാൽ 1938 ൽ നിർമ്മിച്ചു.
ചിത്രത്തിൽ നൂർ ജഹാനും പുതിയ അഭിനേതാക്കളായി ബാലുവും എം.ഇസ്മായിലും അഭിനയിച്ചു.
ചിത്രം സാമ്പത്തിക വിജയം കൈവരിക്കുകയുണ്ടായി.
ലാഹോറിലെയും പഞ്ചാബിലെയും വിശാലമായ പഞ്ചാബി സമൂഹം മൂലം പ്രസ്തുത സ്ഥലങ്ങൾ പഞ്ചാബി ഭാഷാ സിനിമാവിപണിയായി മാറി.
സ്റ്റുഡിയോകൾ തുറക്കുകയും ബോംബെ , കൽക്കട്ട തുടങ്ങിയിടങ്ങളിലെ കലാകാരന്മാർ,നിർമാതാക്കൾ, സംവിധായകർ,ടെക്നീഷ്യന്മാർ ലാഹോറിലേക്കു മാറി.
ശാന്ത ആപ്‌തെ , മോത്തിലാൽ , ചന്ദ്ര മോഹൻ , ഹീരാലാൽ , നൂർ ജഹാൻ, മുംതാസ് ശാന്തി , വാലി, സയ്ദ് അറ്റഹുള്ള ഷാ ഹാഷ്മി , കൃഷ്ണ കുമാർ തുടങ്ങിയവരായിരുന്നു പ്രമുഖർ.
ബൽദേവ് രാജ് ചോപ്ര ,പിൽകാലത്ത് സംവിധായകനായി അറിയപ്പെട്ടു, ലാഹോറിൽ സിനിമ വ്യവസായം തുടങ്ങുകയും സിനി ഹെറാൾഡ് എന്ന പേരിൽ സിനിമാവാരിക പ്രസിദ്ധീകരിക്കുകയും ചെയ്തു.
രാമാനന്ദ് സാഗർ ,ഇദ്ദേഹവും പിൽകാലത്ത് സംവിധായകനായി അറിയപ്പെട്ടു, ഈവെനിംഗ് ന്യൂസുമായും ബന്ധപ്പെട്ടു പ്രവർത്തിച്ചു.
പഞ്ചാബ് വിഭജനം
1947 ഇന്ത്യയെ ഇന്ത്യ എന്നും പാകിസ്താൻ എന്നും രണ്ടു രാജ്യങ്ങളായി വിഭജിച്ചു.
പഞ്ചാബ് പ്രവിശ്യയും രണ്ടു രാജ്യങ്ങളിലായി വിഭജിക്കപ്പെട്ടു.
പടിഞ്ഞാറൻ പഞ്ചാബ് പാകിസ്താന്റെയും കിഴക്കൻ പഞ്ചാബ് ഇന്ത്യയുടേയും ഭാഗമായി.
ഈ വിഭജനം പഞ്ചാബി സിനിമാവ്യവസായത്തെ പ്രതികൂലമായി സ്വാധീനിച്ചു.
കാരണം മിക്ക മുസ്ലിം കലാകാരന്മാരും സംവിധായകരും പാകിസ്താനിലേക്ക് കുടിയേറുകയും അവിടെ ലോലിവുഡിൽ പ്രവർത്തിക്കുകയും ചെയ്തു.
അതേ സമയം ഹിന്ദുക്കളും സിഖുകാരും ബോംബൈയിലേക്കും കുടിയേറി.
1950കൾ
ഇന്ത്യൻ പഞ്ചാബി സിനിമാവ്യവസായത്തെ സജീവമാക്കി നിലനിർത്താൻ ഇക്കാലത്തു ശ്രമങ്ങൾ നടത്തിയിരുന്നു.
പോസ്റ്റി, ദോ ലാച്ചിയാൻ, ഭാംഗ്‌റ തുടങ്ങിയ ചലച്ചിത്രങ്ങൾ ചില വിജയങ്ങൾ നേടിയെങ്കിലും പഞ്ചാബി സിനിമയെ പുനരുജ്ജീവിപ്പിക്കാൻ പര്യാപ്തമായില്ല.
ഈ ചലച്ചിത്രങ്ങളിലെ പാട്ടുകൾ റേഡിയോവിൽ മാസങ്ങളോ ചിലപ്പോൾ വർഷങ്ങളോളമോ ഓടിയിരുന്നു.
വിഭജനത്തിനു ശേഷവും ഹാസ്യത്തിന്റെ പ്രവണത തുടർന്നു.
സുന്ദറും നിഷിയും അഭിനയിച്ച രാജ് ബക്രിയുടെ ഭാംഗ്‌റ(1958) അക്കാലത്തെ ഒരു ഹിറ്റായിരുന്നു.
1980ൽ സംവിധായകനായ മോഹൻ ബക്രി മെഹർ മിത്തലിനെയും അപർണ ചൗധരിയെയും വച്ചു ജാട്ടി എന്ന പേരിൽ പുനർനിർമ്മിച്ച ചിത്രവും മികച്ച സാമ്പത്തിക വിജയം നേടുകയുണ്ടായി.
വർമ മാലിക് രചിച്ച വരികൾക്ക് സംഗീതം പകർന്നത് ഹാൻസ്‌രാജ് ബെഹ്‌ൽ ആയിരുന്നു.
ഷംഷാദും റാഫിയും ആലപിച്ച ഗാനങ്ങളും ഹിറ്റുകൾ തന്നെയായിരുന്നു.
1957ൽ പുറത്തിറങ്ങിയ ജോണി വാക്കർ എന്ന ചലച്ചിത്രവും ഈ കാലയളവിലെ വിജയിച്ച ചലച്ചിത്രങ്ങളിൽ ഒന്നാണ്.
1960കൾ
പ്രകാശ് മഹേശ്വരി സംവിധാനം ചെയ്ത വലിയ ബഡ്ജറ്റ് ചിത്രമായ, സത്ലജ് ദെ കാണ്ടേ, എന്ന ചിത്രം 1964ലാണ് പ്രദർശനത്തിനെത്തുന്നത്.
ബൽരാജ് സാഹ്നി,നിഷി,വസ്തി,മിർസ മുഷറഫ് എന്നിവർ അഭിനയിച്ച ചിത്രത്തിന് സംഗീതം നൽകിയത് ഹാൻസ്‌രാജ് ബെഹ്‌ൽ ആയിരുന്നു.
ബൽരാജ് സാഹ്നി അഭിനയിച്ച ഏക പഞ്ചാബി ചിത്രം എന്ന പ്രത്യേകതയും ചിത്രത്തിനുണ്ട്.
വലിയ ഹിറ്റായി മാറിയ ചിത്രം ഒരു ദേശീയ ചലച്ചിത്ര അവാർഡും നേടുകയുണ്ടായി.
സത്ലജ് ദെ കാണ്ടേ ദൂരദർശനിൽ മൂന്നു തവണ പ്രദർശിപ്പിച്ചു.
1969ൽ പ്രിത്വി രാജ് കപൂർ,ഐ എസ് ജോഹർ, വിമി, സോം ദത്ത്, നിഷി,സുരേഷ്,ഡേവിഡ് അബ്രഹാം തുടങ്ങിയവർ അഭിനയിച്ച നാനക് നാം ജഹാസ് ഹെ എന്ന ചിത്രം പുറത്തിറങ്ങി.
സ്വാതന്ത്ര്യാനന്തര ഇന്ത്യയിലെ ഏറ്റവും ആദ്യത്തെ യഥാർത്ഥ വിജയം നേടിയ ചലച്ചിത്രമായി ഇതിനെ കണക്കാക്കുന്നു.
ഇന്ത്യയ്ക്ക് അകത്തും പുറത്തുമുള്ള പഞ്ചാബി സിഖുകാരെ സാംസ്കാരികമായി സ്വാധീനിച്ച ഈ ചിത്രം പഞ്ചാബി ചലച്ചിത്രവ്യവസായത്തെ ഉണർത്തി എന്നു കണക്കാക്കാം.
ടിക്കറ്റുകൾ വാങ്ങാൻ ആളുകൾ കിലോമീറ്ററുകൾ നീണ്ട വരികൾ സൃഷ്ടിച്ചിരുന്നു.
1970- ലെ ചിത്രങ്ങൾ
നാനാക് നാം ജഹാസ് ഹെ എന്ന ചിത്രത്തിന്റെ വിജയത്തോടുകൂടി ഒരുപാടു ചിത്രങ്ങൾ റിലീസായി.
ഹിന്ദിസിനിമയിലെ പഞ്ചാബിൽ നിന്നുള്ള താരങ്ങൾ പഞ്ചാബിസിനിമയിൽ താല്പര്യം കാണിച്ചു.
1970 ൽ കങ്കൺ ദേ ഓലേ( ധർമ്മേന്ദ്ര, ആഷാ പരേഖ്, രവീന്ദ്ര കപൂർ), നാനാക് ദുഖിയ സബ് സംസാർ (ധാരാസിംഹ്, ബൽ‌രാജ് സാഹ്നി, രാം മോഹൻ, ആശാ സച്ദേവ്), എന്നീ ചിത്രങ്ങൾ ഇറങ്ങി.
1971 ൽ വലിയ ചിത്രങ്ങളൊന്നും ഇറങ്ങിയില്ല.
1972 ൽ, ധാരാ സിംഗ്, പ്രിത്ഥ്വീരാജ് കപൂർ എന്നിവ അഭിനയിച്ച മേളേ മിത്രൻ ദേ, സുനിൽ ദത്ത്, രാധ സലൂജ, രഞ്ജിത്ത് എന്നിവർ അഭിനയിച്ച മൻ ജീത്തേ ജഗ് ജീത്ത് എന്നിവയായിരുന്നു പ്രമുഖചിത്രങ്ങൾ.
ദോ ശേർ (ധർമ്മേന്ദ്ര, രാജേന്ദ്രകുമാർ), ഭഗത് ധന്നാ ജട്ട് (ധാരാസിംഗ്, ഫിറോസ് ഖാൻ), സച്ചാ മേരാ രൂപ് ഹേ 
(മൻ‌മോഹൻകൃഷൻ) ദുഃഖ് ഭഞ്ജൻ തേരാ നാം (ഷമീന്ദർ സിംഗ്, രാധ സലൂജ) എന്നീ ചിത്രങ്ങൾ 1974-ൽ പുറത്തിറങ്ങി.
1975 ൽ ഇറങ്ങിയ തേരി മേരി ജിന്ദ്‌രീ എന്ന ചിത്രത്തിൽ ധർമ്മേന്ദ്രയ്ക്കൊപ്പം അദ്ദേഹത്തിന്റെ കസിൻ വീരേന്ദ്രയും അഭിനയിച്ചു.
ദാജ്, ഗിഡ്ഡ, മേം പാപി തും ഭക്ഷൻ‌ഹാർ, പാപീ താരേ അനേക്, സന്തോ ബന്തോ, സർദാർ - എ- ആസാം, സവാ ലാഖ് സേ ഏക് ലദാൻ, താക്രാ, യമ്‌ലാ ജട്ട് എന്നീ ചിത്രങ്ങൾ 1976 ൽ ഇറങ്ങി.
ധാരാ സിംഗ് നായകനായി അഭിനയിച്ച്, രാജേഷ്ഖന്ന അതിഥിതാരമായി എത്തിയ ചിത്രം സവാ ലാഖ് സേ ഏക് ലദാൻ വലിയ ഹിറ്റ് ആയി.
1977 ൽ ജയ് മാതാ ദി, സാൽ സോൽവൻ ചഡ്‌യാ, സത് ശ്രീ അകാൽ, ഷഹീദ് സർത്താർ സിംഗ് സരാഭാ എന്നിവ ഇറങ്ങി.
രേഖ അഭിനയിച്ച സാൽ സോ‌ൽ‌വൻ ചഡ്‌യാ എന്ന ചിത്രം ശ്രദ്ധിക്കപ്പെട്ടു.
ആ ചിത്രത്തിൽ സുനിൽ ദത്ത്, ശത്രുഘ്നൻ സിൻ‌ഹ, പ്രേംനാഥ് എന്നിവരും ഉണ്ടായിരുന്നു.
ഉഡീകാൻ, ധ്യാനി ഭഗത്, ജയ് മാതാ ഷേരോംവാലി, ജിന്ദ്‌രീ യാർ ദീ എന്നീ ചിത്രങ്ങൾ 1978ൽ പുറത്തിറങ്ങി.
ഉഡീകാൻ എന്ന സിനിമ വലിയ ഹിറ്റായിരുന്നു.
മെഹർ മിത്തൽ പ്രധാനതാരമായി അഭിനയിച്ച വിലായത്തി ബാബു എന്ന ജോണീവാക്കർ ചിത്രമാണ് റീമേക്കു ചെയ്യുന്ന ആദ്യത്തെ പഞ്ചാബി ചിത്രം.
അതിൽ അമിതാബ് ബച്ചനും അഭിനയിച്ചു.
ഗുരുമാനിയോ ഗ്രന്ഥ്, ജട്ട് പഞ്ചാബി, കുവാരാ മാമാ, സുഖി പരിവാർ, തിൽ തിൽ ദലേഖാ എന്നീ ചിത്രങ്ങൾ 1979ൽ ഇറങ്ങി.
തിൽ തിൽ ദലേഖാ എന്ന ചിത്രം രാജേഷ് ഖന്നയുടെ രണ്ടാമത്തെ പഞ്ചാബി ചിത്രവും, അദ്ദേഹം നായകനാവുന്ന ആദ്യത്തെ ചിത്രവും 
ആയിരുന്നു.
കഥയ്ക്കും, നല്ല രണ്ടാമത്തെ ചിത്രത്തിനുമുള്ള പഞ്ചാബ് സർക്കാറിന്റെ അവാർഡ് ആ ചിത്രം നേടി.
ആദ്യത്തെ പഞ്ചാബി മിസ്റ്ററി ചിത്രമായ വാംഗാർ 1979ൽ ഇറങ്ങിയെങ്കിലും ഹിറ്റ് ആയില്ല.
1980ൽ ഇറങ്ങിയ ഛൻ പർദേശി എന്ന ചിത്രമാണ് നാഷനൽ അവാർഡ് നേടുന്ന ആദ്യത്തെ പഞ്ചാബ് ചിത്രം.
അക്കൊല്ലത്തെ വലിയ ഹിറ്റും ആയിരുന്നു അത്.
രാജ് ബബ്ബർ, രമാ വിജ്, അമരീഷ് പുരി, ഓം പുരി, കുൽഭൂഷൺ കർബന്ദ എന്നിവർ അഭിനയിച്ചു.
സഞ്ജീവ് കുമാർ പ്രധാന റോളിൽ അഭിനയിച്ച് ഫൌജി ചാച്ച അക്കൊല്ലം ഇറങ്ങി.
1958 ലെ ഭാംഗ്രാ എന്ന ചിത്രം ജാട്ടി എന്ന പേരിൽ പുറത്തിറങ്ങി.
സുന്ദർ, നിഷി, മെഹർ മിത്തൽ, അപർണ ചൌധരി എന്നിവരാണ് അതിലെ അഭിനേതാക്കൾ.
ചിത്രം വിജയമായിരുന്നു.
1981 ലെ ഏക ഹിറ്റ് ചിത്രം ബൽബിറോ ഭാഭി ആയിരുന്നു.
വീരേന്ദ്രയായിരുന്നു നായകൻ.
1985 ൽ ഉച്ചാ ദർ ബാബേ നാനാക് ദാ, സർപഞ്ച് എന്നീ ചിത്രങ്ങൾ ഇറങ്ങി.
1983ൽ പല ചിത്രങ്ങളും ഇറങ്ങി.
അതിൽ പട്ട് ജട്ടൻ ദേ വലിയ വിജയമായി.
1984ൽ വീരേന്ദ്ര നായകനായ യാരീ ജട്ട് ദീ വലിയ ഹിറ്റായി.
പകുതിയോളം ഭാഗങ്ങൾ യുകെ യിൽ ചിത്രീകരിച്ച ആദ്യത്തെ പഞ്ചാബ് ചിത്രമായിരുന്നു അത്.
ഗുർദാസ് മാൻ ന്റെ മാമ്‌ലാ ഗർബർ ഹേ എന്നതും ഹിറ്റായിരുന്നു.
ആ ചിത്രത്തിലെ ഗാനങ്ങളും ഹിറ്റ് ആയി.
മൊഹമ്മദ് സാദിക്കിന്റെ ഗുഡ്ഡോയും വീരേന്ദ്രയുടെ വൈരിയും 1985 ലെ ഹിറ്റ് ചിത്രങ്ങളായിരുന്നു.
രാജ് ബബ്ബാർ, ഗുർദാസ് മാൻ, ഓം പുരി, നീന ഡിയോൾ എന്നിവർ അഭിനയിച്ച ലോംഗ് ദാ ലഷ്കാരാ എന്ന ചിത്രം 1986 ലെ സൂപ്പർഹിറ്റ് ആയിരുന്നു.
1987 ൽ വീരേന്ദ്രയുടെ പട്ടോളയും ജോർ ജട്ട് ദാ യും ഇറങ്ങി.
ജട്ട് ദേ സമീൻ എന്ന ചിത്രത്തിന്റെ ചിത്രീകരണത്തിനിടയ്ക്ക് വീരേന്ദ്ര കൊല്ലപ്പെട്ടു.
1988 ൽ വലിയ റിലീസുകളൊന്നും ഉണ്ടായില്ല.
രാജ് ബബ്ബർ, പങ്കജ് കപൂർ, കൻ‌വൽജിത് സിംഗ്, പരീക്ഷിത് സാഹ്നി, ദീപ്തി നവൽ എന്നിവരഭിനയിച്ച മാർഹി ദാ ദേവാ 1989ൽ ഇറങ്ങി.
ഗുഗ്ഗു ഗിൽ, യോഗ് രാജ് സിംഗ്, ഗുർദാൻ മാൻ, ധർമ്മേന്ദ്ര, രാജ് ബബ്ബർ, പ്രീതി സപ്രു എന്നിവരഭിനയിച്ച കുർബ്ബാനി ജട്ട് ദി എന്ന ചിത്രം ഇറങ്ങി.
പ്രീതി സപ്രു സംവിധാനം ചെയ്ത ആ ചിത്രം ബോക്സ് ഓഫീസ് ഹിറ്റായി.
വീരേന്ദ്രയുടെ അവസാനചിത്രമായ ദുശ്മനി ദി ആഗ് ആയിരുന്നു മറ്റൊരു പ്രമുഖചിത്രം.
ഗുർദാസ് മാൻ, പ്രീതി  സപ്രു എന്നിവരും അഭിനയിച്ച ആ ചിത്രവും ഹിറ്റായിരുന്നു.
ദൽജീത് കൌർ, ഗുഗ്ഗു ഗിൽ എന്നിവർ അഭിനയിച്ച ആംഖ് ജട്ടൻ ദി എന്ന ചിത്രം 1991 ലെ ഒരു മികച്ച ചിത്രമായിരുന്നു.
ഗുഗ്ഗു ഗിൽ എന്ന വില്ലൻ നടനെ നായകനായി പ്രേക്ഷകർ അംഗീകരിച്ച ആദ്യചിത്രം കൂടെ ആയിരുന്നു അത്.
ബദ്‌ലാ ജട്ടി ദാ അക്കൊല്ലത്തെ വിജയചിത്രമായിരുന്നു.
ഗുഗ്ഗു ഗിൽ, അമൻ നൂറി എന്നിവരും, യോഗ്‌രാജ് സിംഗ് വില്ലൻ റോളിലും അഭിനയിച്ച ചിത്രമായിരുന്നു അത്.
സതീഷ് കൌൾ, രമ വിജ്, മെഹർ മിത്തൽ, എന്നിവരഭിനയിച്ച സൌ മെനൂ പഞ്ചാബ് ദീ എന്ന ചിത്രവും 1991ൽ പുറത്തിറങ്ങി.
പ്രമുഖ സംവിധായകനായ സുഖ്ദേവ് അലുവാലിയ സംവിധാനം ചെയ്ത ആ ചിത്രത്തിന് സംഗീതം നൽകിയത് 
സുരീന്ദർ കോഹ്ലി ആയിരുന്നു.
ദീപ് ധില്ലൻ, സുനിത ധീർ എന്നിവരഭിനയിച്ച്, 1991ൽ പുറത്തിറങ്ങിയ വൈശാഖി, വലിയ വിജയം നേടിയില്ല.
ജട്ട് ജിയോണാ മോർ അക്കൊല്ലം വലിയ ഹിറ്റ് ആവുകയും ഗുഗ്ഗു ഗിൽ സൂപ്പർസ്റ്റാർ ആവുകയും ചെയ്തു.
യോഗ്‌രാജ് സിംഗിന്റെ ജഗ്ഗ ഡാക്കു തരക്കേടില്ലാത്ത വിജയം നേടി.
ഗുഗ്ഗു ഗിൽ, അമൻ നൂറി എന്നിവരഭിനയിച്ച ദിൽ ദാ മാമ്‌ലാ പരാജയം ആയിരുന്നു.
യോഗ്‌രാജ് സിംഗ്, നീന സിദ്ധു എന്നിവരുടെ ചിത്രമായ ജട്ട് സച്ചാ സിംഗ് സൂർമ്മ, ഗുഗ്ഗു ഗില്ലിന്റെ മിർസാ സാഹിബാൻ, ലൽക്കാരാ ജട്ട് ദാ, സാലി ആധി ഘർവാലി എന്നീ ചിത്രങ്ങൾ വലിയ വിജയം നേടിയില്ല.
മെഹന്ദി ഷഗ്നൻ ദി, കുഡി കാനഡാ ദി എന്നീ ചിത്രങ്ങൾ പരാജയമായിരുന്നു.
ഗുർദാസ് മാൻ, യോഗ്‌രാജ് സിംഗ് എന്നിവരുടെ  1994 ൽ ഇറങ്ങിയ കച്ചേരി എന്ന ചിത്രത്തിന് നാഷനൽ അവാർഡ് ലഭിച്ചു.
പുതുമുഖനടനായ വിശാൽ സിംഗ് അഭിനയിച്ച തബാഹി എന്ന ചിത്രവും അക്കൊല്ലത്തെ ഒരു ഹിറ്റ് ചിത്രമായിരുന്നു.
ഗുഗ്ഗു ഗില്ലിന്റെ വൈരി എന്ന ചിത്രവും വിജയിച്ചു.
പക്ഷെ, യോഗ്‌രാജ് സിംഗ് വില്ലനായി അഭിനയിച്ച ജിഗ്‌രാ ജട്ട് ദാ എന്ന ചിത്രം പരാജയപ്പെട്ടു.
കിമി വർമ്മയുടെ,1995 ൽ ഇറങ്ങിയ നസീബോയും ക്വഹറും വലിയ വിജയമായില്ല.
ഗുർദാസ് മാൻ, പ്രീതി സപ്രു, ധാരാ സിംഗ് എന്നിവരഭിനയിച്ച പ്രതിഗ്യ എന്ന ചിത്രം വിജയമായി.
യോഗ്‌രാജ് സിംഗിന്റെ സൈൽദാർ, നയൻ പ്രീതോ ദേ, എന്നീ ചിത്രങ്ങളും സർ ധാദ് ദീ ബാസി എന്നീ ചിത്രങ്ങളും വിജയം നേടി.
എന്നാൽ ഗു‌ർദാസ് മാൻ ന്റെ ഭാഗ്‌വത് വിജയിച്ചില്ല.
ഝക്മി ജാഗിർദാർ, മേരാ പഞ്ചാബ് എന്നീ ചിത്രങ്ങൾ പരാജയമായിരുന്നു.
1996 ൽ സൂഖാ എന്ന വിശാൽ സിംഗ് ചിത്രം മാത്രമാണ് വിജയിച്ചത്.
ദേശോം പർദേശോം, ഉപാസന സിംഗ്, ഗുർകീർത്തൻ, ശിവിന്ദർ മഹൽ എന്നിവരഭിനയിച്ച ധീ ജട്ട് ദീ, യോഗ്‌രാജ് സിംഗിന്റെ വിച്ചോഡാ, ഗവാഹി ജട്ട് ദീ, ജോറാവർ എന്നീ ചിത്രങ്ങൾ പരാജയമായിരുന്നു.
ധാരാ സിംഗിന്റെ വിന്ദൂ, ഫറയുടെ രബ്ബ് ദിയാ രഖൻ എന്നിവയും പരാജയപ്പെട്ടു.
1997 ലെ ചിത്രങ്ങളായ മേള, ട്രക്ക് ഡ്രൈവർ, സർദാരി, പ്രീതൻ ദേ പെഹ്‌രേദാർ, പശ്ച്താവാ എന്നീ ചിത്രങ്ങൾ ലാഭമുണ്ടാക്കിയില്ല.
ഗുഗ്ഗു ഗില്ലിന്റെ പടം പോലും വിജയമായിരുന്നില്ല.
ട്രെയിൻ ടു പാകിസ്താൻ ഹിന്ദിയും പഞ്ചാബിയും കലർത്തിയുണ്ടാക്കി.
പിന്നീട് ഫിലിം ഫെസ്റ്റിവലുകൾക്കുവേണ്ടി പഞ്ചാബിയിൽ ഡബ്ബു ചെയ്തു.
1998ൽ ഗുഗ്ഗു ഗില്ലിന്റെ, പർജ്ജാ പർജ്ജാ ഖത് മാരേ, ധാരാ സിംഗ്, രവീന്ദർ മാൻ, വിശാൽ എന്നിവരുടെ ലാലി, ഖുൽഭൂഷൺ കർബന്ദ, തനൂജ എന്നിവരുടെ ദിൽദാരാ എന്നീ ചിത്രങ്ങൾ ലാഭം നേടിയില്ല.
വലിയ ബജറ്റ ചിത്രമായിരുന്ന ഗുരു ഗോബിന്ദ് സിംഗ് പോലും പരാജയപ്പെട്ടു.
ബൽ‌വന്ത് ദുല്ലത്ത് സംവിധാനം ചെയ്ത മേം മാ പഞ്ചാബ് ദീ എന്ന ചിത്രം നാഷനൽ അവാർഡ് നേടി.
ആ ചിത്രം ടി വി യിൽ ആവർത്തിച്ച് കാണിച്ചിരുന്നു.
ജസ്‌പാൽ ഭട്ടിയുടെ മഹോൾ ഠീക് ഹേ എന്ന  ചിത്രം ആ വർഷം ഒടുവിൽ ഇറങ്ങി.
അത് ഹിറ്റ് ആയിരുന്നു.
1991 ലെ ജട്ട് ജിയോണാ മോറ യ്ക്കും, 1992 ലെ ബദ്‌ലാ ജട്ടി ദാ യ്ക്കും ശേഷമുള്ള ആദ്യത്തെ ഹിറ്റ് ചിത്രമായി അത്.
മഹോൾ ഠീക് ഹേ, ഷഹീദ് എ മൊഹബ്ബത്ത്  (ഗുർദാസ് മാൻ, ദിവ്യ ദത്ത) എന്നീ ചിത്രങ്ങൾ 1999ൽ വിജയചിത്രങ്ങളായി.
മുക്കദ്ദർ, തേരാ മേരാ പ്യാർ, നദിയോം വിച്ച് ദേ നീർ, ദൂർ നഹി നങ്കാനാ, ഇഷ്ക് നചാവേ ഗലി ഗലി, എന്നീ ചിത്രങ്ങൾ പരാജയപ്പെട്ടു.
രാജ്‌നീതി എന്ന ചിത്രവും ലാഭം ഉണ്ടാക്കിയില്ല.
രാജ് ബബ്ബറിന്റെ ഷഹീദ് ഉദ്ധം സിംഗ്, ഗുർദാസ് മാൻ ന്റെ ഷഹീദ് എ മൊഹബ്ബത്ത് എന്നീ ചിത്രങ്ങൾ മാത്രമാണ് ഹിറ്റ് ആയത്.
2002ൽ ഇറങ്ങിയ ഒരൊറ്റ ചിത്രമായ, അവിനാശ് വാധ്‌വാൻ, ഉപാസന സിംഗ്, ദീപ്‌ശിഖ എന്നിവരുടെ ദർദ് പർദേസൻ ദേ എന്ന ചിത്രം പഞ്ചാബിൽ പരാജയമായെങ്കിലും വിദേശത്ത് വിജയമായി.
2001 ൽ സിക്കന്ദ്രയും ജാഗിരയും റിലീസ് ആയി.
അവിനാശ് 
വാധ്‌വാനും അയേഷ ജുൽക്കയും അഭിനയിച്ച ഖത്സ മേരോ രൂപ് ഹേ ഖാസ് വിദേശത്തുമാത്രം റീലീസായി.
ഗായകനായിരുന്ന ഹർഭജൻ സിംഗ് മാൻ അഭിനയിക്കുകയും മൻ‌മോഹൻ സിംഗ് സംവിധാനം നിർവ്വഹിക്കുകയും ചെയ്ത ജീ അയാൻ നു എന്ന ചിത്രം 2002ൽ റിലീസായി.
ആ ചിത്രം വൻ വിജയമായി.
2003 ൽ ബദ്‌ലാ ഇറങ്ങി.
2004 ൽ ആശാ നു മാൻ വത്നാ ദേയും.
മൻ‌മോഹൻ സിംഗ് സംവിധാനം ചെയ്ത ആ ചിത്രത്തിലും ഹർഭജൻ സിംഗ് മാൻ ആയിരുന്നു നായകൻ.
2005 ൽ ജീജാ ജി, ദേശ് ഹോ യാ പർദേശ്, മേം തു അസ്സി തുസ്സി, യാരാ നാൾ ബഹാരൺ, നാലായക് എന്നീ ചിത്രങ്ങൾ റിലീസായി.
ഹർഭജൻ അഭിനയിച്ച് മൻ‌മോഹൻ സംവിധാനം ചെയ്ത ദിൽ അപ്നാ പഞ്ചാബി, പ്രഭ്ലീൻ സന്ധുവിന്റെ ആദ്യചിത്രമായ ഏക് ജിന്ദ് ഏക് ജാൻ,  ഗുർബീർ സിംഗ് ഗ്രേവാൾ എഴുതുകയും സംവിധാനം ചെയ്യുകയും ചെയ്ത, ജിമ്മി ഷേർഗില്ലും, കുല്‌രാജ് രാന്ധ്‌വയും അഭിനയിച്ച മന്നത്ത്, വാരിസ് ഷാ: ഇഷ്ക് ദാ വാരിസ് എന്നീ ചിത്രങ്ങൾ 2006ൽ ഇറങ്ങി.
2007ൽ രുസ്തം ഏ ഹിന്ദ്, മിട്ടി വജൻ മർദ്ദി (ഹർഭജനും മൻ‌മോഹനും) എന്നിവ ഇറങ്ങി.
2008ൽ ഗുർലീൻ ചോപ്ര ആദ്യമായി അഭിനയിച്ച ഹഷർ - എ ലവ് സ്റ്റോറി.
യാരിയാം, മേരാ പിന്ദ്, ലഖ് പർദേസി ഹോയേ, ഹെവൻ ഓൺ എർത്ത്, സത് ശ്രീ അകാൽ എന്നീ ചിത്രങ്ങൾ നിർമ്മിക്കപ്പെട്ടു.
2009 ൽ ജഗ് ജിയോദെയേ മേളേ എന്ന ചിത്രം ഹിറ്റ് ആയി.
ജിമ്മി ഷേർഗില്ലിന്റേയും കുൽ‌രാജ് രാന്ധ്‌വയുടേയും ചിത്രമായ തേരാ മേരാ കി രിശ്‌ത എന്ന ചിത്രവും ഹിറ്റ് ആയി.
മൻ‌മോഹൻ സിംഗ് സംവിധാനം ചെയ്ത്, ജിമ്മി ഷേർഗിലും, ഗുർപ്രീത് ഗുഗ്ഗിയും അഭിനയിച്ച മുണ്ടേ യു കെ ദി സൂപ്പർഹിറ്റ് ആയി.
മുണ്ടേ യു കെ ദി എന്ന ചിത്രം മൻ‌മോഹൻ സിംഗ് തന്നെ സംവിധാനം ചെയ്ത സൂപ്പർഹിറ്റ് ചിത്രം ദിൽ അപ്‌നാ പഞ്ചാബി എന്ന ചിത്രത്തേക്കാൾ ഹിറ്റ് ആയി.
2006ൽ ഹരീന്ദർ ഗിൽ സംവിധാനം ചെയ്ത് ഗോൾഡി സോമൽ, ഗാവീ ചാഹൽ, പ്രബ്‌ലീൻ എന്നിവരഭിനയിച്ച ഈസ്റ്റ് പഞ്ചാബിൽ ഹിറ്റായിരുന്നു.
പഞ്ചാഗ്നി ഇംഗ്ലീഷ് വിലാസം https://ml.wikipedia.org/wiki/Panchagni
എം.ടി. വാസുദേവൻ നായർ എഴുതി ഹരിഹരൻ സംവിധാനം ചെയ്ത് 1986-ൽ പുറത്തിറങ്ങിയ മലയാളചലച്ചിത്രമാണ് പഞ്ചാഗ്നി .
കഥയുടെ മുഖ്യ പ്രമേയം നക്സൽ പ്രവർത്തനമാണ്.
മോഹൻലാൽ , ഗീത , നദിയ മൊയ്തു , തിലകൻ , ദേവൻ , നെടുമുടി വേണു തുടങ്ങിയ പ്രമുഖ നടീനടന്മാർ ചിത്രത്തിൽ അഭിനയിച്ചു.
നക്സൽ പ്രവർത്തക ഇന്ദിരയുടെ ( ഗീത ) രണ്ടാഴ്ച്ചത്തെ പരോൾ കലാവധിയിൽ നടക്കുന്ന സംഭവങ്ങൾ ആണ് ചിത്രം.
ഇന്ദിര സ്ഥലത്തെ ജന്മിയായ അവറാച്ചനെ കൊല ചെയ്ത കുറ്റത്തിനാണ് ജയിലിൽ കഴിയുന്നത്.
അഭിനേതാക്കൾ മോഹൻലാൽ – റഷീദ് ഗീത – ഇന്ദിര നദിയ മൊയ്തു – സാവിത്രി തിലകൻ – രാമൻ ദേവൻ – പ്രഭാകരൻ നായർ നെടുമുടി വേണു – ശേഖരൻ മുരളി – രാജൻ ചിത്ര – ശാരദ പ്രതാപചന്ദ്രൻ – അവറാച്ചൻ സോമൻ – മോഹൻദാസ് ലളിതശ്രീ – ജയിൽ അന്തേവാസി ബാബു ആന്റണി – നക്സൽ പ്രവർത്തകൻ സുബൈർ – നക്സൽ പ്രവർത്തകൻ സംഗീതം
ഗാനരചന നിർവ്വഹിച്ചിരിക്കുന്നത് ഓ.എൻ.വി. കുറുപ്പ് , സംഗീതസംവിധാനം നിർവ്വഹിച്ചിരിക്കുന്നത് ബോംബെ രവി .
"ആ രാത്രി" കെ.എസ്. ചിത്ര 4:25 2.
"സാഗാരങ്ങളെ" കെ.ജെ. യേശുദാസ് 4:18 പുറത്തേക്കുള്ള കണ്ണികൾ പഞ്ചാഗ്നി ഇന്റർനെറ്റ് മൂവി ഡാറ്റാബേസിൽ മലയാളസംഗീതം ഡാറ്റാബേസിൽ നിന്ന് പഞ്ചാഗ്നി
പഞ്ചാബി കലണ്ടർ ഇംഗ്ലീഷ് വിലാസം https://ml.wikipedia.org/wiki/Punjabi_calendar
ബി.സി 57-ൽ വിക്രമാദിത്യ രാജാവ് ആരംഭിച്ച ബിക്രാമി കലണ്ടറിൽ നിന്ന് രൂപപ്പെട്ടതാണ് പഞ്ചാബ് കലണ്ടർ .
ഈ കലണ്ടർ സൂര്യ ദർശനെ വച്ചാണ് നിർമ്മിച്ചിരിക്കുന്നത്, അതനുസരിച്ച് വൈശാക്  എന്ന ദിവസമാണ് കലണ്ടറിന്റെ ആദ്യ ദിവസം, അതുതന്നെ പഞ്ചാബികളുടെ പുതുവർഷമാണ്,അതിനെ അവർ വൈശാഖി എന്ന പേരിൽ ആഘോഷിക്കുന്നു.
പഞ്ചാബി മാസങ്ങൾ (സൂര്യ ഘണമനുസരിച്ച്)
പഞ്ചാബ് കലണ്ടറിന്റെ മാസങ്ങൾ ഇങ്ങനെയാണ്: No. Name Punjabi Gurmukhi Punjabi Shahmukhi Western months 1 Vaisakh ਵੈਸਾਖ ویساکھ Mid April – Mid May 2 Jeth ਜੇਠ جیٹھ Mid May –  Mid June 3 Harh ਹਾੜ ہاڑھ Mid June –  Mid July 4 Sawan ਸਾਵਣ ساون Mid July –  Mid August 5 Bhadon ਭਾਦੋਂ بھادوں Mid August – Mid September 6 Assu ਅੱਸੂ اسو Mid September – Mid October 7 Katak ਕੱਤਕ کاتک Mid October – Mid November 8 Maghar ਮੱਘਰ مگھر Mid November – Mid December 9 Poh ਪੋਹ پوہ Mid December – Mid January 10 Magh ਮਾਘ ماگھ Mid January – Mid February 11 Phagun ਫੱਗਣ پھگن Mid February – Mid March 12 Chet ਚੇਤ چیت Mid March – Mid April പഞ്ചാബി ലൂണാർ കലണ്ടർ
ലൂണാർ കലണ്ടർ തുടങ്ങുന്നത് ചെയ്ത്തിൽ നിന്നാണ്.
ഈ മാസത്തിന്റെ ആദ്യ ദിവസം ലൂണാറിന്റെ പുതുവർഷമല്ല,ആ ദിവസം ചെയ്ത്ത് മാസത്തിലെ പൂർണ ചന്ദ്രദിവസത്തിലാണ്.
ഈ കലണ്ടർ തുടങ്ങുന്നതും, അവസാനിക്കുന്നതും പൂർണചന്ദ്ര ദിവസത്തിലാണ്.
ചൈത്ത് മാസം രണ്ട് വർഷങ്ങളിലായി വിഭജിക്കപ്പെട്ടിട്ടുണ്ട്, പൂർണചന്ദ്ര ദിവസത്തിന് രണ്ട് ആഴ്ച മുമ്പ് തൊട്ട് ആ വർഷം അവസാനിക്കാൻ തുടങ്ങുകയും, അവസാന പൂർണചന്ദ്ര ദിവസത്തിന് രണ്ട് ആഴ്ച മുമ്പ് പുതിയ വർഷം തുടങ്ങുകയും ചെയ്യുന്നു.
എങ്ങനെയിരുന്നാലും ലൂണാർ കലണ്ടറിലെ പുതുവർഷമല്ല പഞ്ചാബികളുടെ പുതുവർഷം, പക്ഷെ ലൂണാർ കലണ്ടർ തുടങ്ങുന്നത് ചെയ്ത്തിൽ നിന്നാണ്.
പഞ്ചാബി ഫോൽക്ക് പോയട്രി, ബരാഹ് മഹ, എന്നിവയൊക്കെ പക്ഷെ തുടങ്ങുന്നത് ലൂണാർ കലണ്ടറിലെ പുതുവർഷത്തിൽ നിന്നാണ്.
ഈ കലണ്ടർ പഞ്ചാബിലെ മിക്ക ആഘോഷങ്ങളുടേയും, തിയ്യതികളെ കുറിക്കുന്നു.
2014 - 15 ലെ ലൂണാർ കലണ്ടർ ഇങ്ങനെയാണ്: S.No. Lunar Month Name Date Season (official) Season (Punjabi) Full moon New moon 1.
Chet 17 March 2014 Vasant ritu Basant 15 April 2014 30 March 2014 2.
Vaisakh 16 April 2014 Vasant ritu Basant 14 May 2014 29 April 2014 3.
Jeth 15 May 2014 Grishma ritu Rohee 13 June 2014 28 May 2014 4.
Harh 14 June 2014 Grishma ritu Rohee 12 July 2014 27 June 2014 5.
Sawan 13 July 2014 Varsha ritu Barsat 10 August 2014 26 July  2014 6.
Bhadon 11 August 2014 Varsha ritu Barsat 8 September 2014 25 August 2014 7.
Assu 10 September 2014 Sharad ritu Patjhar 8 October 2014 23 September 2014 8.
Katak 9 October 2014 Sharad ritu Patjarh 6 November 2014 23 October 2014 9.
Maghar 7 November 2014 Hemant ritu Siaal 6 December 2014 22 November 2014 10.
Poh 7 December 2014 Hemant ritu Siaal 4 January 2015 21 December 2014 11.
Magh 6 January 2015 Shishir ritu Siaal 3 February 2015 20 January 2015 12.
Phaggan 4 February 2015 Shishir ritu Siaal 5 March 2015 18 February 2015 പഞ്ചാബി ഉത്സവങ്ങൾ Festival Month Solar or Lunar month Date Maghi /Makar Sankranti Magh Solar 1 Magh Holika Dahan Phagan Lunar Phagan full moon Holi Chait Lunar First day of Chait after Phagan full moon Raksha Bandhan Sawan Lunar Sawan full moon Vaisakhi Visakh Solar 1 Visakh Lohri Poh Solar Last day of Poh Teej/ Teeyan Sawan Lunar Sawan month/3rd day from and including new moon (dark night) Basant Festival Magh Lunar 5th day from and including new moon (dark night) പഞ്ചാബി ഫോൽക്ക് മതപരമായ ആഘോഷങ്ങൾ Festival Month Solar or Lunar month Date Gugga Bhadon Lunar 9 Bhadon Sanjhi Assu Lunar 1st day of Navratri പഞ്ചാബിന്റെ ദിവസങ്ങൾ No. Day in Western calendar Day in  Punjabi 1.
Monday Somvaar 2.
Tuesday Mangalvar 3.
Wednesday Budhvaar 4.
Thursday Veervaar 5.
Friday Shukarvaar 6.
Saturday Sanicharvaar 7.
Sunday Etvaar ഇതും കാണുക ബംഗാളി കലണ്ടർ ഹിന്ദു കലണ്ടർ ശകവർഷം നാനാക്ഷി കലണ്ടർ ബിക്രാമി കലണ്ടർ References
പരുമല വലിയ പനയന്നാർകാവ് ദേവി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Panayannar_Kavu_Temple
കേരളത്തിലെ ഭദ്രകാളി ക്ഷേത്രങ്ങളിൽവെച്ചു ഏറ്റവും പ്രധാനപ്പെട്ട മൂന്നു ക്ഷേത്രങ്ങളിൽ ഒന്നാണ് പത്തനംതിട്ട ജില്ലയിലെ പരുമലയിൽ സ്ഥിതി ചെയ്യുന്ന പനയന്നാർകാവ് ദേവി ക്ഷേത്രം അഥവാ പനയന്നാർകാവ് മഹാദേവ ക്ഷേത്രം .
മലബാറിൽ തിരുമാന്ധാംകുന്നും , കൊച്ചിയിൽ കൊടുങ്ങല്ലൂരും , തിരുവിതാംകൂറിൽ പനയന്നാർകാവും ഏകദേശം തുല്യ പ്രാധാന്യത്തോടെ കരുതിപ്പോരുന്നു .
മുഖ്യ പ്രതിഷ്ഠ ശ്രീ ഭദ്രകാളി.
ഈ ക്ഷേത്രങ്ങളിൽ ശിവ പ്രതിഷ്ഠ പരാശക്തിക്ക് തുല്യ പ്രാധാന്യത്തോടെയുണ്ടെന്നു വിശ്വാസികൾ കരുതുന്നു.
ഈ ക്ഷേത്രങ്ങൾ പരശുരാമ പ്രതിഷ്ഠിതമാണെന്ന് ഐതിഹ്യമുണ്ട് .
കള്ളിയങ്കാട്ട് നീലി യെ കടമറ്റത്ത് കത്തനാർ എന്ന ക്രൈസ്തവ പുരോഹിതൻ കുടിയിരുത്തിയത് ഇവിടെ ആണ് എന്ന ഐതിഹ്യവും നിലവിലുണ്ട്.
കടമറ്റത്ത് കത്തനാർ കുടിയിരുത്തിയ യക്ഷി
ശ്രീ വലിയപനയന്നാർ കാവിൽ ഭദ്രകാളിയോടും പരമശിവനോടൊപ്പം ആദിപരാശക്തിയുടെ വിവിധ ഭാവങ്ങളായ മഹാകാളി, കരിങ്കാളി, ഭൂതകാളി, ദുർഗ്ഗ, അന്നപൂർണേശ്വരി, ത്രിശൂലസ്ഥിതയായ ചാമുണ്ഡേശ്വരി, സപ്തമാതാക്കൾ, ലളിതാധിവാസ മേരുചക്രം, ഗണപതി, വീരഭദ്രൻ, ക്ഷേത്രപാലകൻ, രക്ഷാധിപൻ എന്നീ പ്രതിഷ്ഠകളുണ്ട്.
കടമറ്റത്തു നിന്നുള്ള കള്ളിയങ്കാട്ടു നീലി എന്ന യക്ഷിയമ്മയും ഇവിടെ കുടികൊള്ളുന്നു.
നാഗരാജാവിന്റെയും നാഗയക്ഷിയുടെയും  ആവാസസ്ഥാനമായ അഞ്ച് കാവുകൾ ചുറ്റുപാടുകളിലായുണ്ട് വലിയ പനയന്നാർകാവ് ഐതിഹ്യം വടക്കേ നാലമ്പലം
കൊട്ടാരത്തിൽ ശങ്കുണ്ണിയുടെ ഐതിഹ്യമാല എന്ന പുസ്തകത്തിൽ ഈ ക്ഷേത്രത്തെ പറ്റി പരാമർശമുണ്ട്.
ചില പ്രധാന പരാമർശങ്ങൾ താഴെ കൊടുക്കുന്നു:
" പരശുരാമൻ സ്ഥാപിച്ചു എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണിത് . പണ്ട് കടപ്ര ദേശത്ത് ശ്രായിക്കൂർ (ചിറവായിൽ) എന്നൊരു കോവിലകം ഉണ്ടായിരുന്നു. അവിടേക്ക് ദേശാധിപത്യവും നാടുവാഴ്ചയും ഉണ്ടായിരുന്നു. ആ കോയിക്കലെ ഒരു തമ്പുരാൻ പരദേശത്തു (പനയൂർ) പോയി ഭഗവതിസേവ നടത്തി ദേവിയുടെ അനുഗ്രഹം സമ്പാദിച്ചു. ഭഗവതിയോട് അദ്ദേഹം "തന്റെ ദേശത്തു വന്നു തന്റെ കുടുംബത്തിന്റെയും ദേശത്തിന്റെയും രക്ഷാദൈവമായി കുടിയിരിക്കാൻ അപേക്ഷിച്ചു".
അങ്ങനെ പരാശക്തി അദ്ദേഹത്തിനൊപ്പം പോരുകയും ചെയ്തു .
അദ്ദേഹം പിന്നീട് കടപ്രദേശത്ത് പമ്പാനദിക്കരയിൽ പരശുരാമനാൽ പ്രതിഷ്ഠിക്കപ്പെട്ട നൂറ്റെട്ട് ശിവക്ഷേത്രങ്ങളിൽ ഒന്നായ പരുമല ശിവക്ഷേത്രത്തിനരികെ സപരിവാര സമേതം പ്രതിഷ്ഠിച്ചു .
ശിവക്ഷേത്രത്തിന്റെ ശ്രീകോവിലിനു തെക്കുവശത്തു തിടപ്പള്ളി സ്ഥാനത്ത് മാതൃശാലയോട് ചേർന്ന് കിഴക്കോട്ട് ദർശനമായി ഭഗവതിയെ ആദ്യം പ്രതിഷ്ഠിച്ചത്.
ദാരിക വധോദ്യുക്തയായി ഏറ്റവും കോപത്തോടുകൂടി യുദ്ധഭൂമിയിൽ നിന്നിരുന്ന ആ ധ്യാനത്തോടുകൂടിയായിരുന്നു ഭദ്രകാളി പ്രതിഷ്ഠ സങ്കല്പം.
ആ പ്രതിഷ്ഠ അവിടെ അത്യുഗ്ര മൂർത്തിയായിതീർന്നു.
പിന്നീട് ഭഗവതി പ്രതിഷ്ഠ വടക്കോട്ട് ദർശനമായി ഒന്നുകൂടി പ്രതിഷ്ഠിച്ചു.
അതു ദാരികവധാനന്തരം കാളി രക്താഭിഷിക്ത ശരീരയായി കോപവേപിതഗാത്രിയായി യുദ്ധഭൂമിയിൽ നിന്നിരുന്ന ധ്യാനത്തോടു കൂടിയായിരുന്നു പ്രതിഷ്ഠാ സങ്കല്പം.
അവിടെയും ഭഗവതി ഏറ്റവും ഭയങ്കരിയായി തന്നെയാണ് പരിണമിച്ചത്.
ഈ പ്രതിഷ്ഠ, സപ്തമാതൃക്കളുടെ കൂട്ടത്തിൽ വീരഭദ്രൻ, ഗണപതി എന്നീ മൂർത്തികളോടു കൂടിയാണ് നടത്തിയിരുന്നത്.
ഈ ബിംബത്തിലാണ് ഭഗവതിക്കു ചാന്താട്ടം മുതലായ പൂജകൾ നടത്തുന്നത് .
ദാരികനുമായിട്ടുണ്ടായ യുദ്ധത്തിൽ ഏർപ്പെടുന്ന ഭദ്രകാളിയെ  മാർക്കണ്ഡേയ മഹർഷി ഇങ്ങനെയാണ് വർണ്ണിച്ചിരിക്കുന്നത്.
വേതാളീമുഖക്ന്ദരാദ്വിഗളിതൈ രുച്ചണ്ഡഹൂഹൂരവൈർ- ഭൂതപ്രേതപിശാചികാകിലുകിലാ രാവൈർമ്മഹാഭൈരവൈഃ കോദണ്ഡോത്കടശിഞ്ജിനീത്സണ ത്സണപ്രധ്വാനകോലാഹലൈ- ഭേരീദുന്ദുഭിതൈശ്ച സന്ധുതജഗ ച്ചക്രം ബഭൗ ചണ്ഡികാ.
വിധിപ്രകാരം പ്രതിഷ്ഠ നടത്തുകയും ക്രമപ്രകാരം പതിവായി പൂജാദികൾ നടത്തി തുടങ്ങുകയും ചെയ്യുകയാൽ ഇവിടെ ഭഗവതിയുടെ സാന്നിദ്ധ്യം കൂടുതൽ ശക്തി പ്രാപിച്ചു, കാളിയുടെ ശക്തി ക്രമത്തിലധികം വർദ്ധിക്കുകയാൽ പകൽ സമയത്തുപോലും കാവില്പോകുവാൻ ജനങ്ങൾക്കു ഭയമായി തുടങ്ങി.
അതിനു ശമനമുണ്ടാക്കാൻ ഭഗവതിയുടെ കിഴക്കേ നടയിൽ ധാരാളം ഗുരുതി നടത്തുകയുണ്ടായി.
ഈ ഗുരുതി എല്ലാ വർഷംതോറും മുടക്കാതെ നടത്തി പോന്നിരുന്നു.
അങ്ങനെ ഒരു വർഷം നടത്തേണ്ടിയിരുന്ന ഗുരുതി ഭഗവതിയുടെതന്നെ ഇംഗിതപ്രകാരം നിർത്തിവെക്കുകയും കിഴക്കേ നട എന്നന്നേക്കുമായി അടയ്ക്കുകയും ചെയ്തു.
അതിനുശേഷം ആ നട തുറന്നിട്ടില്ല.
പ്രധാന ശ്രീകോവിൽ (മഹാദേവൻ)
രാമയ്യൻ ദളവ ചെമ്പകശ്ശേരി ആക്രമിച്ച് രാജ്യം പിടിച്ചെടുത്തുകഴിഞ്ഞ് പനയന്നാർ കാവ് ക്ഷേത്രത്തെക്കുറിച്ച് അറിയുകയും അമ്പലപ്പുഴ ദേവനാരായണൻ മഹാരാജാവ് ഭഗവതിക്ക് നൽകിയിട്ടുള്ള ആഭരണങ്ങൾ കണ്ടുകെട്ടാൻ ഉത്തരവിട്ടു.
അതിനുശേഷം അദ്ദേഹത്തിനുണ്ടായ ദേഹാസ്വസ്ത്യങ്ങൾ മൂലം ദളവക്ക് തന്റെ തെറ്റു മനസ്സിലാവുകയും പ്രാശ്ചിത്തമായി മാർത്താണ്ഡ വർമ്മ മഹാരാജാവിനെ കൊണ്ടുതന്നെ നിലവും പുരയിടവും ക്ഷേത്രത്തിലേക്ക് കരമൊഴിവായി പതിച്ചുകൊടുപ്പിച്ചു.
അന്ന് മാർത്താണ്ഡവർമ്മ ക്ഷേത്രത്തിലേക്ക് കൊടുത്ത പുരയിടം ഏകദേശം ആറേക്കർ ആണ്.
ഇതിലേക്ക് ചീട്ട് എഴുതി തുല്യം ചാർത്തിയത് കൊല്ല വർഷം 926-ആംണ്ട് മീനമാസം 11-ആം തീയതിയാണ്.
പ്രതിഷ്ഠാമൂർത്തികൾ പനയന്നാർകാവ് ശ്രീമഹാദേവൻ